Drei Höfe
Drei Hööf isch e politischi Gmeind im Bezirk Wasseramt vom Kanton Soledurn i de Schwiz.

Die nöi Gmeind isch am 1. Januar 2013 dur d Fusion vo de ehemalige Gmeinde Heiriswiu-Winischdorf u Hersiwiu entstande.

Geografii 
Nochbergmeine si Rächerswiu, Haute, Ökinge, Horriwiu, Etzike (über e spitze Punkt) u Ääschi im Kanton Soledurn u Seeberg, Hellsau, Höchstette u Willadinge im Kanton Bärn.

Gschicht 
Winischdorf isch zum erschte Mou gnennt worde im Johr 1311 aus Winistorf (1345 Wingisdorf, 1464 Windenstorf, 1505 Wundistorff, 1531 Winnistorff). Vo Heiriswiu list me s erschte Mou im Johr 1317 im Name Cristan von Heinrichswile u Hersiwiu wird zum erschte Mou gnennt im Johr 1324 aus Hersenwile.

Vor 1798 het Heiriswiu mit Hersiwiu e Doppugmeind biudet. Deno hei die beide mit Winischdorf d Dreihofgmeind Heinrichswil-Hersiwil-Winistorf biudet. Im Johr 1854 si die drei Gmeinde politisch eigeständigi politischi Gmeinde worde. Zum 1. Jänner 1993 hei Heiriswiu u Winischdorf zur Gmeind Heinrichswil-Winistorf fusioniert. U Aafangs Jänner 2013 isch Hersiwiu ou wider derzue cho. Sider heisst di nöi Gmeind Drei Hööf.

Sproch u Dialäkt 
De hochalemannisch Dialäkt vo «Drei Hööf» ghört zue de Dialäkt vo de Region Soledurn, wo ähnlich si zum Bärndütsch.

Weblink 

 Offizielli Website vo de Gmeind

Fuessnoote 

Ort (Kanton Soledurn)